стъпки за сключването на договора.
 Когато потребител сключи договор с лице, което няма местоживеене в никоя договаряща държава, но има клон, представителство или друга форма на установяване в една от договарящите държави, при всички спорове които произтичат от дейността на клона, представителството или формата на установяване, смята се, че това лице има местоживеене в тази държава.
 Настоящият раздел не се прилага по отношение на договорите за превоз.
 Член 14
 Потребител може да заведе дело срещу другата страна по договора в съдилищата на договарящата държава по местоживеенето на тази страна или в съдилищата на договарящата страна по собственото си местоживеене. Другата страна по договора може да заведе дело срещу потребител само в съдилищата на договарящата държава по местоживеенето на потребителя.
 Тези разпоредби не засягат правото да се предяви насрещен иск в съда, в който е предявен първоначалният иск в съответствие с настоящия раздел.
 Член 15
 Отклонение от разпоредбите на настоящия раздел се допуска само чрез споразумение:
 1.
 сключено след възникването на спора; или
 2.
 позволяващо на потребителя да заведе дело в съдилища, различни от посочените в настоящия раздел; или
 3.
 сключено от потребителя и другата страна по договора, като при сключването на договора и двете страни имат местоживеене или обичайно местопребиваване в една и съща договаряща държава, и което предоставя компетентност на съдилищата на тази държава, при условие, че такова споразумение не противоречи на правото на тази държава.
 Раздел 5
 Изключителна компетентност
 Член 16
 Следните съдилища имат изключителна компетентност, независимо от местоживеенето:
 1.
 в производства с предмет вещни права върху недвижим имот или договор за наем на недвижим имот — съдилищата на договарящата държава, в която се намира имотът;
 2.
 в производства с предмет действителността на учредяването, недействителността или прекратяването на дружества или други юридически лица, или сдружения на физически или юридически лица, или решения на техни органи — съдилищата на договарящата държава по седалището на дружеството, юридическото лице или сдружението;
 3.
 в производства с предмет действителността на вписвания в публични регистри — съдилищата на договарящата държава, в която се води регистърът;
 4.
 в производства, свързани с регистрацията или действителността на патенти, търговски марки, образци или други подобни права, за които се изисква да бъдат депозирани или регистрирани — съдилищата на договарящата държава, в която е подадена заявка за депозиране или регистрация, или депозирането или регистрацията са извършени или се смятат за извършени в съответствие с международна конвенция;
 5.
 в производства, свързани с изпълнението на съдебни решения — съдилищата на договарящата държава, в която съдебното решение е изпълнено или предстои да бъде изпълнено.
 Раздел 6
 Пророгация на компетентността
 Член 17 (13)
 Ако една или повече от страните имат местоживеене в договаряща държава и се споразумеят, че съд на договаряща държава или съдилищата на такава държава са компетентни да уредят всеки спор, които е възникнал или може да възникне във връзка с конкретно правоотношение, този съд или съдилища имат изключителна компетентност. Споразумението за определяне на компетентността се сключва в писмен форма, или да е отразено в писмена форма, или, ако е в областта на международната търговия или търговска дейност, да е във